യുവാവിനെ കൊലപ്പെടുത്താന് ശ്രമിച്ച കേസില് അനുജന് പിടിയില് തിരുവനന്തപുരം: വിഴിഞ്ഞത്ത് യുവാവിനെ തലയ്ക്കടിച്ച് കൊലപ്പെടുത്താന് ശ്രമിച്ച കേസില് സഹോദരനായ പ്രതിയെ പൊലീസ് പിടികൂടിയതായി ഐ.ജി.പിയും തിരുവനന്തപുരം സിറ്റി പൊലീസ് കമ്മീഷണറുമായ ബല്റാംകുമാര് ഉപാധ്യായ അറിയിച്ചു. വിഴിഞ്ഞം നെല്ലിമൂട്ടുവിളയില് ജോയി 35 യെയാണ് വിഴിഞ്ഞം പൊലീസ് അറസ്റ്റ് ചെയ്തത്ബുധനാഴ്ച രാത്രി 8.30 നാണ് സംഭവം. വീട്ടുമുറ്റത്ത് നില്ക്കുകയായിരുന്ന നെല്ലിമൂട്ടുവിള ജോയ് ഹൗസില് ജോണ് പോളിനെ തൊട്ടടുത്ത വീട്ടില് താമസിക്കുന്ന അനുജന് ജോയി ഉരുളന് തടികൊണ്ട് തലയ്ക്കടിച്ച് മാരകമായി പരിക്കേല്പിക്കുകയും വീട്ടിലെ ഇലക്ട്രിക് മോട്ടോര് സ്വിച്ച് ബോര്ഡും മറ്റും അടിച്ചു തകര്ക്കുകയുമായിരുന്നു. കുടുംബ വഴക്കിനെ തുടര്ന്നുള്ള വിരോധമാണ് ആക്രമണത്തിന് കാരണം. സംഭവത്തിനു ശേഷം ഒളിവില് പോയ പ്രതിയെ വിഴിഞ്ഞം എസ്.എച്ച്.ഒ പ്രജീഷ് ശശി, എസ്.ഐ മാരായ സമ്ബത്ത്, വിനോദ്, അജിത്, സതികുമാര്, സി.പി.ഒ മാരായ കൃഷ്ണകുമാര്, അജികുമാര്, സജന് എന്നിവരടങ്ങിയ പൊലീസ് സംഘമാണ് അറസ്റ്റ് ചെയ്തത്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു.